*(Navodilo: ponudnik, kjer je potrebno, dopolni vzorec pogodbe s svojimi podatki, in vzorec pogodbe na vsaki strani parafira in na koncu podpiše. V primeru skupne ponudbe vsak skupni ponudnik, kjer je potrebno, dopolni svoj izvod vzorca pogodbe in ga na vsaki strani parafira.)*

**Republika Slovenija, Ministrstvo za izobraževanje, znanost in šport**, Masarykova cesta 16, 1000 Ljubljana, ki ga zastopa minister dr. Jernej Pikalo; ID za DDV: SI14246821, matična številka: 2399300000, podračun EZR št. SI56 0110 0630 0109 972 (v nadaljnjem besedilu: **naročnik**)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_ (ID za DDV: \_\_\_\_\_\_\_\_\_\_\_\_\_\_\_\_\_\_, matična št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, TRR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: **izvajalec**)

*(Opomba: V primeru skupne ponudbe bodo v pogodbi, sklenjeni z izbranim izvajalcem, navedeni vsi ponudniki skupne ponudbe. V nadaljevanju se za poslovodečega partnerja in partnerje skupno uporabljata enotna izraza izvajalec oziroma pogodbena stranka.)*

sklepata/jo naslednjo

**POGODBO št. C3330-18-XXXXX**

**o nadgradnji podatkovnega skladišča eVŠ**

1. **UVODNE DOLOČBE**
2. **člen**

Naročnik in izvajalec ugotavljata:

* da je naročnik v skladu s 47. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3) izvedel postopek oddaje javnega naročila male vrednosti (v nadaljnjem besedilu: javno naročilo), z oznako 430-375/2018 in nazivom »Nadgradnja podatkovnega skladišča eVŠ«, objavljenem na portalu javnih naročil pod številko objave JN\_\_\_\_\_\_\_\_\_\_\_\_/2018 dne \_\_\_\_\_\_\_\_\_\_\_\_;
* da je naročnik z Odločitvijo o oddaji javnega naročila, številka 430-375/2018/\_\_\_, z dne \_\_\_\_\_\_\_\_\_\_\_\_\_, izbral izvajalca kot najugodnejšega ponudnika za izvedbo javnega naročila iz prejšnje alineje;
* da na podlagi navedenega sklepata Pogodbo št. C3330-18-XXXXX o nadgradnji podatkovnega skladišča eVŠ (v nadaljnjem besedilu: pogodba);
* da javno naročilo po tej pogodbi financirata Republika Slovenija in Evropska unija iz Evropskega socialnega sklada.

1. **PREDMET POGODBE**
2. **člen**

Predmet te pogodbeje analiza poslovnih zahtev, definicija kazalnikov, tabel dejstev in dimenzijskih tabel, nadgradnja podatkovnega skladišča ter izdelava poročil na podlagi podatkovnega skladišča z orodjem Oracle BI, kot je opredeljeno v dokumentu 07 »Tehnična specifikacija«, ki je priloga k tej pogodbi.

Predmet te pogodbe predstavlja del aktivnosti projekta »Vzpostavitev sistema za spremljanje zaposljivosti visokošolskih diplomantov v Sloveniji in posodobitev eVŠ«, ki se izvaja v okviru Operativnega programa Evropske kohezijske politike 2014-2020, prednostna os 10. Znanje, spretnosti in vseživljenjsko učenje za boljšo zaposljivost, prednostna naložba: 10.1 Izboljšanje enakega dostopa do vseživljenjskega učenja za vse starostne skupine pri formalnih, neformalnih in priložnostnih oblikah učenja, posodobitev znanja, spretnosti in kompetenc delovne sile ter spodbujanje prožnih oblik učenja, tudi s poklicnim svetovanjem in potrjevanjem pridobljenih kompetenc, in specifičnega cilja 3: Spodbujanje prožnih oblik učenja ter podpora kakovostni karierni orientaciji za šolajočo se mladino na vseh ravneh izobraževalnega sistema, ki predvideva, da »se bo na visokošolski ravni vzpostavil sistem za spremljanje zaposljivosti diplomantov, ki bo podlaga za napovedovanje potreb na trgu dela.«

1. **POGODBENA VREDNOST IN NAČIN OBRAČUNAVANJA STORITEV**
2. **člen**

Pogodbena vrednost storitve po tej pogodbi znaša skupaj \_\_\_\_\_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_ EUR z DDV, in sicer so za leto 2018 zagotovljena sredstva v višini največ do 122.053,00 EUR z DDV in za leto 2019 v višini največ do 34.107,00 EUR z DDV.

Od tega prva faza storitve znaša \_\_\_\_\_\_\_\_\_\_\_ brez DDV in \_\_\_\_\_\_\_\_\_\_\_\_\_\_ EUR z DDV, v okviru druge faze storitve znaša podfaza A \_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_ EUR z DDV in podfaza B \_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_ EUR z DDV in tretja faza storitve \_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_ EUR z DDV.

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze oziroma podfaze iz prejšnjega odstavka obračuna na novo, skladno s spremenjeno davčno stopnjo s sklenitvijo aneksa k pogodbi.

Sredstva za plačilo po tej pogodbi so po posameznih programskih območjih zagotovljena na naslednjih proračunskih postavkah naročnika:

* za proračunsko leto 2018:
* za kohezijsko regijo Vzhodna Slovenija (v višini 33,00% od skupne vrednosti pogodbenega zneska): \_\_\_\_\_\_\_\_\_\_ EUR
* s PP 150044 - PN10.1-Izboljšanje kompetenc in spodbujanje prožnih oblik učenja-14-20-V-EU (80,00 %): \_\_\_\_\_\_\_\_\_\_\_\_\_\_\_ EUR
* s PP 150046 - PN10.1-Izboljšanje kompetenc in spodbujanje prožnih oblik učenja-14-20-V-slovenska udeležba (20,00 %): \_\_\_\_\_\_\_\_\_\_\_ EUR
* za kohezijsko regijo Zahodna Slovenija (v višini 67,00% od skupne vrednosti pogodbenega zneska): \_\_\_\_\_\_\_\_\_\_\_ EUR
* s PP 150045 - PN10.1-Izboljšanje kompetenc in spodbujanje prožnih oblik učenja-14-20-Z-EU (80,00 %): \_\_\_\_\_\_\_\_\_\_\_ EUR
* s PP 150047 - PN10.1-Izboljšanje kompetenc in spodbujanje prožnih oblik učenja-14-20-Z-slovenska udeležba (20,00 %): \_\_\_\_\_\_\_\_\_\_\_ EUR.
* za proračunsko leto 2019:
* za kohezijsko regijo Vzhodna Slovenija (v višini 33,00% od skupne vrednosti pogodbenega zneska): \_\_\_\_\_\_\_\_\_\_ EUR
* s PP 150044 - PN10.1-Izboljšanje kompetenc in spodbujanje prožnih oblik učenja-14-20-V-EU (80,00 %): \_\_\_\_\_\_\_\_\_\_\_\_\_\_\_ EUR
* s PP 150046 - PN10.1-Izboljšanje kompetenc in spodbujanje prožnih oblik učenja-14-20-V-slovenska udeležba (20,00 %): \_\_\_\_\_\_\_\_\_\_\_ EUR
* za kohezijsko regijo Zahodna Slovenija (v višini 67,00% od skupne vrednosti pogodbenega zneska): \_\_\_\_\_\_\_\_\_\_\_ EUR
* s PP 150045 - PN10.1-Izboljšanje kompetenc in spodbujanje prožnih oblik učenja-14-20-Z-EU (80,00 %): \_\_\_\_\_\_\_\_\_\_\_ EUR
* s PP 150047 - PN10.1-Izboljšanje kompetenc in spodbujanje prožnih oblik učenja-14-20-Z-slovenska udeležba (20,00 %): \_\_\_\_\_\_\_\_\_\_\_ EUR.

Sredstva za izpolnitev te pogodbe so v celoti predvidena za leti 2018 in 2019 na projektu št. NRP 3330-17-1766, konto: 4207.

Izvajalec se zavezuje, da bo v skladu s svojo ponudbo z dne \_\_\_\_\_\_\_\_\_\_\_ (ponudba izvajalca je sestavni del te pogodbe kot priloga št. 02 »Ponudba«) izvedel vse aktivnosti skladno z zahtevami zapisanimi v dokumentu 07 »Tehnična specifikacija« in njegovih prilogah.

Pogodbeni strani sta soglasni, da so vsi stroški izvajalca vključeni v ceno.

Cena je za čas trajanja te pogodbe fiksna.

1. **PLAČILNI POGOJI**
2. **člen**

Izvajalec bo za vsako opravljeno fazo storitve oziroma v primeru druge faze za vsako od obeh podfaz, ki so podrobno opredeljene v dokumentu 07 »Tehnična specifikacija«, ki je priloga k tej pogodbi, po zaključku posamezne faze oziroma podfaze izstavil račun.

Izvajalec bo vse račune poslal izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228)).

Zadnji račun za opravljeno storitev iz prejšnjega odstavka mora biti izstavljen najkasneje do **\_\_\_\_\_\_\_\_\_\_\_\_\_ 2019.**

Račun se mora sklicevati na številko pogodbe, na podlagi katere se izstavlja in vsebovati znesek za opravljeno fazo oziroma v primeru druge faze za podfazo storitve. Za izplačilo računa je pogoj in podlaga dosežen rezultat posamezne faze in podfaze, kot je opredeljeno v točki 4. »Časovnica« dokumenta 07 »Tehnična specifikacija«. Prevzem rezultata posamezne faze mora potrditi skrbnik pogodbe na strani naročnika.

Naročnik bo izvajalcu plačal obveznosti najkasneje v **30 dneh** po uradnem prejemu pravilno izstavljenega računa, pod pogojem, da v roku 8delovnih dni od prejema, račun ni bil zavrnjen. Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

1. **OBVEZE NAROČNIKA IN IZVAJALCA**
2. **člen**

Naročnik se obvezuje, da bo:

* izvajalcu nudil vse potrebne informacije, podatke in dokumente, s katerimi razpolaga, in so vezani na izvedbo storitve po tej pogodbi;
* redno sodeloval s predstavnikom/kontaktno osebo izvajalca;
* posredoval svoje zahteve izvajalcu v rokih, ki bodo omogočali izvedbo storitev po tej pogodbi;
* obveščal izvajalca o vseh morebitnih spremembah in novo nastalih okoliščinah, ki bi lahko vplivale na izvršitev storitve;
* obveščal izvajalca o morebitnih pripombah in nepravilnostih pri izvajanju pogodbenih obveznosti oziroma o ugotovljeni škodi, ki je nastala pri izvajanju pogodbe, in sicer v roku 3 delovnih dni od ugotovitve nastale škode ali slabo opravljene storitve;
* plačeval naročene storitve v dogovorjenih rokih.

1. **člen**

Izvajalec se obvezuje, da bo:

* storitev, ki je predmet te pogodbe, opravil skladno s poslano ponudbo, zahtevami naročnika iz dokumenta 07 »Tehnična specifikacija« ter to pogodbo;
* storitev iz prejšnje alineje izvedel v zaporednih rokih po posameznih fazah in podfazah, kot so opredeljeni v dokumentu 07 »Tehnična specifikacija«, poglavje »4. Časovnica«, in sicer:
  1. Fazo 1: v 40 dneh od datuma podpisa pogodbe,
  2. Fazo 2, podfazo A: v 10 dneh od zaključka Faze 1,
  3. Fazo 2, podfazo B: v 30 dneh od zaključka podfaze A Faze 2,

č. Fazo 3: v 90 dneh od zaključka podfaze B, Faze 2;

* izvajal storitev iz prve alineje v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter po načelih stroke;
* izvajal storitev iz prve alineje tega člena strokovno, brezhibno in kvalitetno ter na najracionalnejši način v okviru naročnikovih specifikacij;
* sodeloval z naročnikom v času veljavnosti te pogodbe;
* omogočil naročniku ustrezen nadzor;
* pri izvajanju storitve uporabil napredne informacijske tehnologije in metode;
* naročniku predlagal različne rešitve, če obstaja več načinov izvedbe, in po skupnem posvetovanju izvedel s strani naročnika izbrano rešitev;
* upošteval navodila in priporočila za namestitve s strani naročnika;
* pred nameščanjem nadgradnje eVŠ podal poročilo o opravljenih testih in presoji kakovosti na strani izvajalca (kdo je preveril ustreznost, na podlagi česa in kakšni so bili rezultati);
* opravljal vse predvidene obveznosti v rokih in na predviden način;
* nemudoma pisno opozoril naročnika v primeru, da bi se pojavile okoliščine, ki bi lahko otežile ali onemogočile pravilno in kakovostno izvedbo storitve javnega naročila;
* nemudoma pisno obvestil naročnika v primeru nastopa takih okoliščin, ki bi lahko vplivale na vsebinsko in časovno izvršitev storitve;
* pred namestitvijo na produkcijo opravil obremenilni test, če bo tako presodil naročnik, v skladu s specifikacijami ter pri tem izvedel vse potrebne popravke, ki so na podlagi opravljenih testov potrebni za zagotovitev učinkovitega delovanja sistema;
* pripravil navodila za uporabo v sodelovanju s predstavniki naročnika in jih po potrebi združil z deli navodil, ki jih bo pripravil naročnik (navodila, ki jih mora pripraviti, morajo biti vsaj v .pdf in .doc obliki);
* v primeru zamenjave ključnega kadra za izvedbo javnega naročila, ki je bil v postopku izbora zahtevan s strani naročnika kot pogoj, ob predhodnem obvestilu naročnika, zagotovil nov kader, ki bo izpolnjeval vsaj takšne zahteve kot prvotno nominiran kader;
* za opravljene aktivnosti storitve izstavil račune skladno s ponujeno ceno in opravljeno storitvijo;
* sodeloval z vsemi ostalimi institucijami, ki so potrebne za izvedbo storitve po tej pogodbi in jim podajal odgovore na vprašanja, pri čemer komunikacija poteka obvezno ob vednosti naročnika, enako velja za vse sestanke na katerih naročnik ni prisoten;
* na zahtevo naročnika dopustil zunanjo revizijo na nadgrajenem podatkovnem skladišču in modulih eVŠ, ki so predmet te pogodbe;
* tudi po prenehanju veljavnosti pogodbe sodeloval z naročnikom ali izvajalci, ki bi želeli uporabljati ali nadgraditi sistem ali dele sistema, ki jih razvija v okviru te pogodbe oziroma na zahtevo naročnika sodeloval pri usposabljanjih, ki bodo v primeru potrebe razpisana ločeno od tega naročila, pri čemer teh usposabljanj ne bo izvajal brezplačno, temveč v skladu s svojim cenikom za tovrstne storitve, ki je javno objavljen oziroma po dogovorjenih ugodnejših pogojih naročnika.

Izvajalec se zavezuje, da bo pri pripravi dokumenta »Projekt za izvedbo (PZI)« v sklopu izvedbe Faze 1 iz a. točke druge alineje prejšnjega odstavka, zadostil vsem zahtevam Generičnih tehnoloških zahtev (GTZ), vsebovanih v prilogi 3 dokumenta 07 »Tehnična specifikacija«, sicer lahko naročnik odstopi od pogodbe.

Neizvajanje tega člena pogodbe predstavlja hujšo kršitev pogodbenih obveznosti, ki ima lahko za posledico unovčenje bančne garancije za dobro izvedbo pogodbenih obveznosti.

Pri opravljanju storitve po tej pogodbi izvajalec ni odgovoren:

* za zamike, ki kljub ustrezni izkazani skrbnosti izvajalca nastanejo zaradi nesodelovanja pristojnih ustanov, brez katerih ne more izvesti namestitve na testno, uvajalno ali produkcijsko okolje eVŠ;
* za zamike, ki nastanejo zaradi spremembe zakonodaje, ki pomenijo spremembo specifikacij, zaradi katerih se rok izvedbe zamakne.

Pogodbeni stranki lahko v primeru nastopa okoliščin iz prejšnjega odstavka skleneta aneks, s katerim ustrezno spremenita določila druge alineje prvega odstavka tega člena pogodbe.

1. **ZAVAROVANJE ZA DOBRO IZVEDBO POGODBENIH OBVEZNOSTI**
2. **člen**

Izvajalec jamči za dobro izvedbo pogodbenih obveznosti s predložitvijo bančne garancije, ki je priloga te pogodbe.

Originalno bančno garancijo kot jamstvo za dobro izvedbo pogodbenih obveznosti z veljavnostjo za čas trajanja pogodbe in še trideset (30) dni po preteku veljavnosti, unovčljivo na prvi poziv, izdelano po Enotnih pravilih za garancije na poziv (EPGP) v višini 10 % od skupne pogodbene vrednosti (z DDV), določene v prvem odstavku 3. člena pogodbe, mora izvajalec, kot pogoj za veljavnost pogodbe, predložiti naročniku hkrati z vsemi podpisanimi izvodi pogodbe oziroma najkasneje v 10 delovnih dneh od podpisa pogodbe.

Predložitev bančne garancije za dobro izvedbo pogodbenih obveznosti je pogoj za veljavnost te pogodbe. V kolikor izvajalec najkasneje v 10 dneh po podpisu te pogodbe naročniku ne predloži bančne garancije za dobro izvedbo pogodbenih obveznosti, se šteje, da ta pogodba nikoli ni bila sklenjena.

Predložena bančna garancija za dobro izvedbo pogodbenih obveznosti je pravilna, če izpolnjuje vse naročnikove zahteve iz obrazca 12 »Bančna garancija za dobro izvedbo pogodbenih obveznosti«.

Naročnik lahko unovči bančno garancijo za dobro izvedbo pogodbenih obveznosti v naslednjih primerih:

- če se bo izkazalo, da storitev ni skladna z zahtevami iz pogodbe;

- če bo naročnik pogodbo razdrl zaradi napak v izvedbi storitev;

- če bo naročnik razdrl pogodbo zaradi izvajalčeve zamude z izvedbo po krivdi izvajalca za več kot 15 dni;

- če izvajalec ne poravna nastale škode ali ne plača pogodbene kazni.

Naročnik lahko bančno garancijo za dobro izvedbo pogodbenih obveznosti uveljavi brez predhodnega opomina, mora pa izvajalca o tem, da jo je uveljavil, obvestiti pisno ali po elektronski pošti na e-naslov skrbnika pogodbe izvajalca najkasneje v treh (3) dnevih po dnevu, ko jo je predložil v izplačilo.

1. **PODIZVAJALEC**

*(Opomba: Določbe, navedene v tem delu, bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del s podizvajalci, črta).*

1. **člen**

V zvezi z izvedbo tega javnega naročila bo izvajalec nastopal s spodaj navedenimi podizvajalci, in sicer z naslednjo vrednostjo in predmetom udeležbe:

* Podizvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, polni naslov, matična št., ID za DDV, transakcijski račun in banka) bo sodeloval pri izvedbi del v vrednosti \_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV oz. \_\_\_\_\_\_\_\_\_\_\_\_\_\_\_\_\_\_ z DDV, kar znaša \_\_\_\_\_\_% pogodbene vrednosti, v zvezi z naslednjimi storitvami \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predmet, količina, faza, podfaza), ki jih bo izvedel \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(kraj in rok izvedbe del).

V primeru spremembe veljavne zakonodaje, ki ureja davek na dodano vrednost, se vrednost DDV vsake posamezne faze oziroma podfaze iz prejšnjega odstavka obračuna na novo, skladno s spremenjeno davčno stopnjo s sklenitvijo aneksa k pogodbi.

Izvajalec je predložil zahtevo in soglasje podizvajalca o neposrednih plačilih naročnika podizvajalcu z dne \_\_\_\_\_\_\_\_\_\_\_\_\_\_\_.

1. **člen**

Izvajalec mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v petih (5) dneh po spremembi. V primeru vključitve novih podizvajalcev mora izvajalec skladno s tretjim odstavkom 94. člena ZJN-3 skupaj z obvestilom naročniku posredovati tudi:

* kontaktne podatke in zakonite zastopnike novih podizvajalcev,
* izpolnjene obrazce 03 »Izjava za gospodarski subjekt« za vsakega novega podizvajalca in
* izpolnjen obrazec 11 »Soglasje podizvajalca za neposredno plačilo«, če novi podizvajalec zahteva neposredno plačilo.

1. **člen**

V razmerju do naročnika izvajalec v celoti odgovarja za izvedbo storitev, ki so predmet te pogodbe.

V primeru, da podizvajalec poda zahtevo in soglasje za neposredno plačilo na obrazcu 11 »Soglasje podizvajalca za neposredna plačila«, ki je priloga te pogodbe, se naročnik zavezuje, da bo izvedel plačila neposredno podizvajalcu. V tem primeru izvajalec s to pogodbo pooblašča naročnika, da na podlagi potrjenega računa podizvajalca neposredno plačuje opravljeno storitev podizvajalcem navedenim v obrazcu iz prejšnjega stavka. Izvajalec mora računu priložiti predhodno potrjene račune podizvajalcev.

V primeru, da podizvajalec ne zahteva neposrednih plačil, bo izvajalec, skladno s šestim odstavkom 94. člena ZJN-3, naročniku najpozneje v 60 dneh od plačila končnega računa poslal svojo pisno izjavo in pisno izjavo podizvajalca, da je podizvajalec prejel plačilo za izvedene aktivnosti, neposredno povezano s predmetom javnega naročila.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena tega zakona, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v 10 dneh od prejema predloga.

1. **PRORAČUNSKE ZMOGLJIVOSTI NAROČNIKA**
2. **člen**

Pogodbeni stranki sta soglasni, da je izpolnitev te pogodbe vezana na proračunske zmogljivosti naročnika v letih 2018 in 2019. V primeru, da pride do sprememb v proračunu naročnika, ki neposredno vplivajo na to pogodbo, sta stranki soglasni, da ustrezno spremenita določila te pogodbe z aneksom k tej pogodbi.

1. **PROTIKORUPCIJSKA KLAVZULA**
2. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku naročnika ali lastnika obljubi, ponudi ali da kakšno nedovoljeno korist za:

* pridobitev naročila ali
* za sklenitev pogodbe za izvedbo naročila oziroma pogodbe pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev,

s katerim je naročniku povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku ali zastopniku ali posredniku, je nična.

1. **SOCIALNA KLAVZULA**
2. **člen**

Ta pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitve delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. **ODSTOP OD POGODBE**
2. **člen**

Pogodbeni stranki se dogovorita, da lahko naročnik odstopi od pogodbe v primeru, če se izvajalec ne drži dogovorjenih terminov za izvedbo pogodbenih storitev.

Naročnik lahko razdre pogodbo tudi v primeru situacije, ko je onemogočena izvedba predmeta javnega naročila.

V primeru bistvenih in ponavljajočih se kršitev pogodbenih obveznosti lahko katera koli od pogodbenih strank pisno odstopi od pogodbe. Odpovedni rok je v tem primeru petnajst (15) dni.

Pogodbena stranka, ki zahteva odstop od pogodbe, mora pred tem drugi strani omogočiti izpolnitev pogodbenih obveznosti v dodatnem roku, vendar ne daljšem od petnajst (15) dni.

V primeru odstopa od pogodbe velja, da izpolnjevanje pogodbenih obveznosti ni skladno z določili te pogodbe. Naročnik je v navedenem primeru upravičen do vnovčitve bančne garancije za dobro izvedbo pogodbenih obveznosti.

1. **člen**

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti PEU, PDEU in ZJN-3, ki je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik izvajalca o razdrtju pogodbe obvesti pisno.

Izvajalec ima v primerih iz prvega odstavka tega člena pravico do plačila kvalitetno opravljenega dela, ki ga je opravil do razdrtja pogodbe. Izvajalec je dolžan naročniku povrniti vso škodo, ki jo je ta utrpel, tudi za stroške, ki jih bo za izvedbo storitve za preostanek del določil nov izvajalec.

Naročnik ne odgovarja za škodo, ki utegne nastati ali je nastala izvajalcu iz razlogov iz prvega odstavka tega člena.

V primeru odstopa od pogodbe iz druge ali tretje alineje prvega odstavka tega člena velja, da izpolnjevanje pogodbenih obveznosti ni skladno z določili te pogodbe. Naročnik je v navedenem primeru upravičen do vnovčitve bančne garancije za dobro izvedbo pogodbenih obveznosti.

Pogodbeni stranki se dogovorita, da lahko naročnik odstopi od pogodbe v primeru, če se izvajalec ne drži dogovorjenih terminov za izvedbo pogodbenih storitev.

1. **VAROVANJE PODATKOV**
2. **člen**

Izvajalec pri izvedbi predmeta te pogodbe ne bo obdeloval osebnih podatkov.

1. **JAMSTVO ZA NAPAKE**
2. **člen**

Izvajalec odgovarja za napake opravljene pogodbene storitve. Za napako se šteje storitev, ki nima lastnosti dogovorjenih v skladu s to pogodbo in ni skladna z zahtevami tehničnih specifikacij in razpisne dokumentacije in karakteristikami ponudbene dokumentacije.

Izvajalec jamči za odpravo napak pri storitvi po tej pogodbi še 12 mesecev po končnem prevzemu storitve. Če se v navedenem roku pri katerikoli opravljeni fazi storitve po tej pogodbi pokažejo odstopanja ali napake, bo naročnik v rokih določenih v naslednjem odstavku tega člena od izvajalca zahteval odpravo le-teh. V kolikor izvajalec v postavljenem roku napake ne bo odpravil, lahko naročnik odpravo ugotovljenih napak naroči pri drugem izvajalcu na stroške izvajalca.

Odzivni čas izvajalca za odpravo napake je 1 delovni dan po prejemu obvestila o napaki s strani naročnika. Čas za odpravo napake je 5 delovnih dni oziroma po dogovoru z naročnikom, če gre za napako, ki je v tem roku ni mogoče odpraviti.

Naročnik napake javlja izvajalcu na telefonsko številko: \_\_\_\_\_\_\_\_\_\_\_\_\_ oziroma na elektronski naslov \_\_\_\_\_\_\_\_\_\_.

1. **AVTORSKE PRAVICE IN PRAVICE INTELEKTUALNE LASTNINE**
2. **člen**

Stranki sta soglasni, da je naročnik lastnik obstoječe kode (avtorskih del), ki jih predaja izvajalcu v nadgradnjo. Izvajalec ne sme uporabiti obstoječe kode v noben drug namen razen za namen izvajanja storitve po tej pogodbi v soglasju z naročnikom.

Stranki sta soglasni, da je naročnik lastnik vseh rezultatov, ki bodo nastali pri izvedbi storitve po tej pogodbi.

Z dnem plačila posamezne faze oziroma podfaze iz druge alineje prvega odstavka 6. člena te pogodbe postanejo vse materialne in druge avtorske pravice izvajalca, ki nastanejo v zvezi s to pogodbo, last naročnika in to izključno, v neomejen obsegu in za ves čas njihovega trajanja (vključno s pravico dodelave, predelave, uporabe, objave, kopiranja in uporabe na poljubnem računalniku); razen moralne avtorske pravice, ki ostane avtorju.

Izvajalec je moralno in materialno odgovoren, da ni tretje fizične ali pravne osebe, ki bi si utegnila prisvajati pravico do avtorskega dela, ki bodo nastali pri izvedbi storitve po tej pogodbi.

Izvajalec jamči, da njegova izvedba te pogodbe ne krši intelektualnih ali drugih pravic tretjih oseb (vključno s patenti, licencami, poslovnimi skrivnostmi, avtorskimi pravicami, pravicami blagovne znamke, logotipov, industrijskega oblikovanja ipd.).

Izvajalec mora v skladu z dokumentom 07 »Tehnična specifikacija« naročniku predati vso dokumentacijo in izvorno kodo, ki nastane z izvedbo storitve po tej pogodbi.

Izvajalec se zavezuje, da bo še v času 12 mesecev po končnem prevzemu storitve po tej pogodbi skladno z naročnikovimi navodili, nudil strokovno pomoč naročniku pri uporabi izvorne kode ter tehnične dokumentacije za potrebe uvedbe morebitnega drugega izvajalca (pooblaščencu naročnika), ki bo opravljal storitve za naročnika, pri čemer se obračun storitev izvaja po določilih te pogodbe.

1. **VIŠJA SILA**
2. **člen**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in jih pogodbeni stranki ob sklepanju pogodbe nista mogli predvideti ter lahko vplivajo na izvedbo pogodbenih obveznosti.

Pogodbena stranka na strani katere je višja sila nastala, je dolžna drugo pogodbenico pisno obvestiti o nastopu in prenehanju višje sile. Prav tako je dolžna pisno predložiti dokaze o obstoju in trajanju višje sile najkasneje v 5 dneh po nastopu oziroma prenehanju višje sile.

1. **POGODBENA KAZEN**
2. **člen**

V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen v višini 0,5 % od pogodbene vrednosti z DDV za vsak dan zamude, vendar največ do višine 10 % skupne pogodbene vrednosti z DDV.

Če zaradi zamude nastala škoda presega pogodbeno kazen iz prvega odstavka, lahko naročnik od izvajalca zahteva razliko do popolne odškodnine.

1. **PREHODNE IN KONČNE DOLOČBE**
2. **člen**

Skrbnik/ca pogodbe na strani naročnika je \_\_\_\_\_\_\_\_\_\_\_\_\_\_, kontakt (e-naslov) \_\_\_\_\_\_\_\_\_\_\_\_\_\_, v primeru odsotnosti ga/jo nadomešča \_\_\_\_\_\_\_\_\_, kontakt (e-naslov) \_\_\_\_\_\_\_\_\_\_\_\_.

Skrbnik/ca pogodbe na strani izvajalca je \_\_\_\_\_\_\_\_\_, kontakt (e-naslov) \_\_\_\_\_\_\_\_\_\_\_, v primeru odsotnosti ga/jo nadomešča \_\_\_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik/ca pogodbe ali namestnik/ca na strani naročnika ali na strani izvajalca, se o tem z dopisom obvesti nasprotno pogodbeno stranko.

1. **člen**

Če katerokoli od določil te pogodbe je ali postane neveljavno v času trajanja tega pogodbenega razmerja, to ne vpliva na ostala določila pogodbe. Neveljavno določilo se nadomesti z veljavnim, ki mora čimbolj ustrezati namenu, ki ga je želelo doseči neveljavno določilo.

1. **člen**

Pogodbeni stranki bosta vsa morebitna nesoglasja oziroma spore iz te pogodbe reševali sporazumno z neposrednimi pogovori med pooblaščenimi predstavniki obeh strank. V primeru da do sporazuma ne pride, je za reševanje sporov pristojno stvarno pristojno sodišče v Ljubljani po slovenskem pravu.

1. **člen**

Glede vprašanj, ki jih ta pogodba posebej ne ureja, se uporablja Obligacijski zakonik.

1. **člen**

Pogodba je sklenjena in začne veljati z dnem podpisa obeh pogodbenih strank pod pogojem, da izvajalec naročniku v postavljenem roku izroči bančno garancijo za dobro izvedbo pogodbenih obveznosti iz 7. člena te pogodbe.

Pogodba je sklenjena za določen čas, in sicer do \_\_\_\_\_\_\_\_\_\_\_\_\_\_\_\_.

(Opomba: *datum bo določen ob upoštevanju časovnice izvedbe projekta iz druge alineje prvega odstavka 6. člena te pogodbe*)

1. **člen**

Pogodba je sestavljena v 4 (štirih) enakih izvodih od katerih prejme naročnik 3 (tri) izvode in izvajalec 1 (en) izvod.

|  |  |  |
| --- | --- | --- |
| ***IZVAJALEC*** |  | **Republika Slovenija**  **Ministrstvo za izobraževanje, znanost in šport** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_ |  | dr. Jernej Pikalo  MINISTER  \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Žig |  | Žig |
| V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_ |  | V Ljubljani, dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Priloge k pogodbi kot sestavni del pogodbe:

* Obrazec 02 »Ponudba«;
* Obrazec 3a »Izjava za gospodarski subjekt - podizvajalec« (v primeru vključitve podizvajalcev);
* Dokument 07»Tehnična specifikacija«
* Obrazec 08 »Predračun«;
* Obrazec 11 »Soglasje podizvajalca za neposredna plačila«;
* Obrazec 12 »Bančna garancija za dobro izvedbo pogodbenih obveznosti« (v originalu hrani naročnik).